Suchinthana/ta-wikipedia huggingface dataset:
அமிர்தம் சூர்யா

அமிர்தம் சூர்யா (Amirtham Surya)  இந்தியாவின் தமிழகத்தைச் சேர்ந்த ஓர் எழுத்தாளர் ஆவார். 1966 ஆம் ஆண்டு டிசம்பர் மாதம் 16 ஆம் தேதியன்று நடராசன் சரோஜா இணையருக்கு மகனாக இவர் பிறந்தார். எழுத்தாளர், இலக்கிய மேடைப்பேச்சாளர், கவிஞர், இதழாளர் என்று பன்முகத்துடன் இலக்கிய உலகில் இயங்கி வருகிறார். 14 ஆண்டுகள் கல்கி வார இதழில் தலைமை துணையாசிரியராக பணியாற்றினார். இயற்பெயர் இரா.ந.கதிரவன். அமிர்தம் என்ற பெயரில் சிற்றிதழ் நடத்தியதால் அமிர்தம் சூர்யா என்ற புனைப்பெயர் தோன்றியது. கணையாழி, கோடு, கோடாங்கி, கவிதாசரண், நவீன விருட்சம் என பல்வேறு இதழ்களில் இவருடைய படைப்புகள் வெளிவந்துள்ளன. தமிழகம் முழுதும் கல்லூரிகளுக்கு சென்று தமிழ் வளர்ச்சி மற்றும் இலக்கிய மன்றச் சொற்பொழிவு நூல் விமர்சன உரை என மாணவர்களிடையே பரவலாக அறியப்படுகிறார்.

வாழ்க்கைக் குறிப்பு
எட்டாம் வகுப்பு வரை சென்னை தங்கசாலை சாரதா வித்யாலயாவிலும் எட்டு முதல் பத்து வரை தங்கசாலை அரசு உயர்நிலைப் பள்ளியிலும், மேல்நிலைக்கல்வியை சென்னை கன்னிகா புரத்தில் ஆதிதிராவிடர் மேல்நிலை பள்ளியிலும் முடித்தார். சென்னை தியாகராஜா கல்லூரி வேதியியல் பிரிவில் பாதியில் படிப்பை நிறுத்திக்கொண்டார். சென்னை தங்கசாலையில் இயந்திரபணியாளர் என்ற பிரிவில் தொழிற்கல்வியை முடித்தார். மனைவியின் பெயர் லதா என்பதாகும். இத்தம்பதியருக்கு இரண்டு ஆண் குழந்தைகள் உள்ளனர்.

தொழில்
அம்பத்தூர் தொழிற்பேட்டையில் இயந்திரப்பணியாளர், அண்ணா நகர் வங்கி ஒன்றில் தற்காலிக பணியாளர்,  கூடுவாஞ்சேரியில் ஒரு நிறுவன மேலாளர், வியாசர்பாடி ஏற்றுமதி நிறுவனம் ஒன்றில் மேலாளர், கல்கி வார இதழில் 14- ஆண்டுகள் தலைமை துணை ஆசிரியர் என பல்வேறு பணியாற்றி ஓய்வு பெற்றுள்ளார். முழுநேர எழுத்து பணியுடன் தற்பொழுது இயங்கி வருகிறார்.

படைப்புகள்

கவிதை
உதிரி சயனத்தை நீரில் அலசும் வரை
பகுதி நேர கடவுளின் நாட்குறிப்பேடு
வெற்றிடத்தை நீலத்தால் நிரப்பும் வானம்
ஓவிய ப்ரேமிலிருந்து வெளியேறும் பறவைகள்

கட்டுரை 
முக்கோணத்தின் நாலாவது பக்கம்(2001) 
சாகரம்

கதை
கடவுளை கண்டுபிடிப்பவன் (சிறுகதைகள்)
பல்லி (நாவல்)

பத்திரிகைத் தொடர்கள்
ஆசிபெறலாம் வாங்க (16 வாரத் தொடர், கல்கி)
தவணைமுறை தற்கொலை (16 வாரத் தொடர், கல்கி)

விருதுகள்
திருப்பூர் தமிழ் சங்க விருது
தினகரன் பரிசு
பாரத மாநில வங்கி விருது
எழுச்சி அறக்கட்டளை விருது 
சி.கனகசபாபதி விருது
அன்னம் விருது
செளமா விருது

மேற்கோள்கள்

வெளி இணைப்புகள் 
https://www.youtube.com/watch?v=IWtdMAMGt_M
அமிர்தம் சூர்யாவின் வலைப்பூ
www.youtube.com/watch?v=4hYXmgEwbh0
www.inmmai.com/2014/05/blog-post_5132.html 
www.youtube.com/watch?v=ORrqeTo3xOI
http://chikkisink.blogspot.in/2013/06/blog-post.html 

வாழும் நபர்கள்
1966 பிறப்புகள்
தமிழக எழுத்தாளர்கள்
ஷமிதாப்

ஷமிதாப் என்னும் இந்தித் திரைப்படத்தை ஆர். பால்கி இயக்கினார். இதற்கு கதை எழுதியவரும் இவரே இந்த படத்தில் அமிதாப் பச்சன், தனுஷ், அக்‌ஷரா ஹாசன் ஆகியோர் நடித்துள்ளார். பாடல்களுக்கு இளையராஜா இசையமைத்துள்ளார். இவரே பின்னணி இசையையும் அமைத்துள்ளார். ஒளிப்பதிவு செயல்பாடுகளை பி. சி. ஸ்ரீராம் மேற்கொண்டார்.

நடிப்பு
 அமிதாப் பச்சன்
 தனுஷ்
 அக்‌ஷரா ஹாசன்
 ரேகா
 அபிநயா
 ருக்மினி விஜயகுமார்
 ராஜீவ் ரவீந்திரநாதன்
 வந்திதா ஸ்ரீவத்சவா

இசை

சான்றுகள்

இணைப்புகள்
 
 ஷமிதாப் திரைப்படத்தில் தனுஷ் 

2015 இந்தித் திரைப்படங்கள்
தனுஷ் நடித்துள்ள திரைப்படங்கள்
இந்திய இந்தித் திரைப்படங்கள்
கோ. ஹரி

கோ. ஹரி (G.Hari), தமிழக அரசியல்வாதி. இவர் அதிமுக கட்சியைச் சேர்ந்தவர். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, அரக்கோணம் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் பெற்றோர் கோவிந்தசாமி, சின்னம்மாள் ஆவர். இவர் 1960ஆம் ஆண்டின் ஜூலை இருபத்தைந்தாம் நாளில் பிறந்தார். இவர் திருவள்ளூர் மாவட்டத்தில் உள்ள குப்பம்கண்டிகை என்ற ஊரில் பிறந்தார். சென்னை சட்டக் கல்லூரியில் சட்டம் பயின்றார்.

மேற்கோள்கள் 

வாழும் நபர்கள்
1960 பிறப்புகள்
16வது மக்களவை உறுப்பினர்கள்
திருவள்ளூர் மாவட்ட நபர்கள்
1964 பிறப்புகள்
21-ஆம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
சுப்பையா சர்வானந்தா

தேசமானிய சுப்பையா சர்வானந்தா (Suppiah Sharvananda, 22 பெப்ரவரி 1923 - 10 சனவரி 2007) இலங்கைத் தமிழ் நீதிபதியும், வழக்கறிஞரும் ஆவார். இவர் இலங்கையின் தலைமை நீதிபதியாகவும், மேல் மாகாணத்தின் 1வது ஆளுநராகவும் பணியாற்றினார்.

ஆரம்ப வாழ்க்கை
சர்வானந்தா யாழ்ப்பாண மாவட்டம், ஊர்காவற்துறையில் 1923 பெப்ரவரி 22 இல் பிறந்தார். ஆரம்பக் கல்வியை ஊர்காவற்துறை புனித அந்தோனியார் ஆங்கிலப் பாடசாலையிலும், பின்னர் யாழ்ப்பாணம் இந்துக் கல்லூரியிலும் கற்றார். பள்ளிப் படிப்பின் பின்னர் இலங்கை சட்டக் கல்லூரியில் இணைந்து 1946 ஆம் ஆண்டில் வழக்கறிஞரானார். சட்டக் கல்லூரியில் படிக்கும் போது, இலண்டன் பல்கலைக்கழகத்தில் இளங்கலைப் பட்டம் பெற்றார்.

சட்டத் தொழில்
சர்வானந்தா பிரபலமான வழக்கறிஞர்களான எச். டபிள்யூ. தம்பையா, சா.ஜே.வே. செல்வநாயகம், எச். வி. பெரேரா ஆகியோரின் கீழ் பணியாற்றினார். 1974 ஆம் ஆண்டில் இலங்கை மீயுயர் நீதிமன்ற நீதிபதியாக நியமிக்கப்பட்டார். 1984 ஆம் ஆண்டில் அன்றைய அரசுத்தலைவர் ஜே. ஆர். ஜெயவர்தனா இவரை தலைமை நீதிபதியாக நியமித்தார். தமிழர் ஒருவர் தலைமை நீதிபதியாக நியமிக்கப்பட்டது இதுவே முதல் தடவை ஆகும். மீயுயர் நீதிமன்றப் பணியில் அரசமைப்புச் சட்டத்தின் 13வது திருத்தம் உட்படப் பல புகழ்பெற்ற வழக்குகளில் இவர் நீதிபதியாக இருந்து செயலாற்றினார். 1988 இல் மீயுயர் நீதிமன்றத்தில் இருந்து இளைப்பாறினார்.

இறுதிக் காலம்
நீதிமன்றப் பதவியில் இருந்து இளைப்பாறிய பின்னர், 1988 ஆம் ஆண்டில் அரசுத்தலைவர் ஜே. ஆர். ஜெயவர்தனா இவரை மேல் மாகாணத்தின் முதலாவது ஆளுநராக நியமித்தார். 1994 ஆம் ஆண்டு வரை இப்பதவியில் அவர் இருந்தார். 2001 இல் அரசுத்தலைவர் சந்திரிக்கா பண்டாரநாயக்கா 1981 முதல் 1984 வரை நிகழ்ந்த இனக்கலவரம் பற்றிய அரசுத்தலைவரின் உண்மை ஆராயும் ஆணையத்தின் தலைவராக இவரை நியமித்தார்.

புலம் பெயர்ந்து ஆஸ்திரேலியாவின் சிட்னி நகரில் வசித்து வந்த சர்வானந்தா 2007 சனவரி 10 அன்று சிட்னியில் காலமானார்.

மேற்கோள்கள்

1923 பிறப்புகள்
2007 இறப்புகள்
இலங்கையின் தலைமை நீதிபதிகள்
இலங்கைத் தமிழ் வழக்கறிஞர்கள்
இலங்கை இந்துக்கள்
யாழ்ப்பாணம் இந்துக் கல்லூரியின் பழைய மாணவர்கள்
இலங்கைத் தமிழ் நீதிபதிகள்
யாழ்ப்பாணத்து நபர்கள்
இலங்கை மேல் மாகாண ஆளுநர்கள்
ஆத்திரேலிய இலங்கைத் தமிழ் வம்சாவளி மக்கள்
மு. யூசுப்

குளச்சல் மு. யூசுப் குமரி மாவட்டத்தில் உள்ள குளச்சல் என்னும் ஊரில் பிறந்தவர். மலையாளத்தில் இருந்து தமிழிற்கு பல படைப்புகளை மொழிபெயர்த்திருக்கிறார். தன் ஊரினுடையப் பெயரையும் இணைத்து குளச்சல் மு. யூசுப் என அறியப்படுகிறார்.

மொழிபெயர்ப்புகள் 
1. மீஸான் கற்கள் (நாவல்), 2. மஹ்ஷர் பெருவெளி (நாவல்), 3. ஒரு தந்தையின் நினைவுக் குறிப்புகள் (தன்வரலாறு), 4. நான் வாழ்ந்தேன் என்பதற்கான சாட்சி (தன்வரலாறு), 5. நளினி ஜமீலா (தன்வரலாறு), 6. அழியாமுத்திரை (நாவல்), 7. ஒரு அமரகதை (நாவல்), 8. வினயா (தன்வரலாறு), 9. அடூர்கோபால கிருஷ்ணன் (பதிவுகள்), 10. உலகப்புகழ்பெற்ற மூக்கு (சிறுகதைத் தொகுப்பு),  11. அஜிதா  (தன்வரலாறு), 12. மேலும் சில ரத்தக்குறிப்புகள்  (நாவல்), 13. சப்தங்கள்  (நாவல்), 14. பர்ஸா (நாவல்), 15. பால்யகாலசகி  (நாவல்), 16. உப்பப்பாவுக் கொரு ஆனையிருந்தது  (நாவல்), 17. தற்கால மலையாளச்சிறுகதைகள் (தொகுப்பு), 18. ஆமென்  (தன்வரலாறு), 19. கொச்சரேத்தி (நாவல்), 20. அக்னிசாட்சி (நாவல்), 21. ஆஸாதி (நாவல்), 22. பாத்துமா வின் ஆடு (நாவல்), 23. உண்மையும் பொய்யும் (கட்டுரைகள்), 24. ஆனைவாரியும் பொன் குருசும் (நாவல்), அச்சில்: 25. தஸ்கரன் மணியன்பிள்ளை (தன் வரலாறு), 26. நபி பெருமகனார், 27. உமறுல் கத்தாப் (வரலாறு),  28. மலையாளத்தில்: நாலடியார்.

விருதுகள் 
திருவள்ளுவர் திருச்சபையின்,  தமிழ்த் தொண்டர் விருது, தொ.மு.சி. ரகுநாதன் நினைவுப்பரிசு, ஆனந்தவிகடன் விருது,  தமிழ்மொழிபெயர்ப்பாளர்கள் சங்க விருது, சமூக – நல அமைதி அறக்கட்டளை விருது, குடியரசுதின விருது, நல்லி – திசையெட்டும் விருது, உள்ளூர் பரமேஸ்வர அய்யர் விருது (கேரளா), இஸ்லாமிய தமிழியல் ஆய்வக விருது, வி.ஆர். கிருஷ்ணய்யர் விருது, ஸ்பாரோ விருது உள்ளிட்ட விருதுகள் பெற்றுள்ளார். 

இந்திய மொழிபெயர்ப்பாளர்கள்
கன்னியாகுமரி மாவட்ட நபர்கள்
மலையாளம்-தமிழ் மொழிபெயர்ப்பாளர்கள்
தமிழ் இலக்கிய மொழிபெயர்ப்பாளர்கள்
பவுண்டரீகபுரம் சோமநாதசுவாமி கோயில்

பவுண்டரீகபுரம் சோமநாதசுவாமி கோயில் கும்பகோணம் காரைக்கால் சாலையில் ஆண்டலாம்பேட்டை என்ற ஊரிலிருந்து தெற்கே 2 கிமீ தொலைவில் அமைந்துள்ளது. தற்போது பவுண்டரீகபுரம் என்றழைக்கப்பட்டாலும் இவ்வூருக்கு ஏனாதிமங்கலம் என்ற பெயரும் உண்டு.

அமைப்பு
கிழக்கு நோக்கிய இக்கோயில் கருவறை, அர்த்த மண்டபம், மகாமண்டபம், ஆகியவற்றுடன் விளங்குகிறது. கருவறையில் இறைவன் லிங்கத்திருமேனியாகக் காணப்படுகிறார். மகாமண்டபத்தை ஒட்டி தெற்கு நோக்கிய சன்னதியில் அம்மன் சன்னதி உள்ளது.

காலம்
இக்கோயில் பிற்கால சோழர் காலத்தை சேர்ந்ததாக விளங்குகிறது. முதலாம் குலோத்துங்க சோழன் காலத்தைச் சார்ந்ததாகக் கொள்ளலாம். சுங்கம் தவிர்த்த சோழன், சோழன் திரிபுவனசக்ரவர்த்தி என்றெல்லாம் சிறப்புப்பெயர் பெற்றவன் குலோத்துங்கன்.

சிற்பங்கள்
கோயிலின் நுழைவுவாயிலின் வலப்புறம் அதிகார நந்தியும், இடப்புறம் சிவபெருமான் அருச்சுனனுக்குப் பாசுபதம் வழங்கும் கதையை நினைவூட்டும் வகையில் கிராதார்ஜுன வடிவையும் தேவக்கோட்டத்தில் காணலாம். கங்கைகொண்ட சோழபுரம் போன்று சண்டேசுவர அனுக்கிரகமூர்த்தி சிற்பமும் ஒரு தேவக்கோட்டத்தில் காணப்படுகிறது. மேலும் கோட்டத்தில் காணப்படும் சிற்பங்களில் பல உடைந்தும் காணப்படுகின்றன.

மேற்கோள்கள்

சோழர்கள் கட்டிய சிவன் கோயில்கள்
தெர்மோவெல்

தெர்மோவெல் (Thermowell) என்பது தொழிற்சாலை சாதனங்களில் உள்ள வெப்பநிலை உணர்விகளைப் (Temperature sensor) பாதுகாக்கும் குழாய் போன்ற ஒரு சாதனமாகும். குழாய் வடிவத்திலுள்ள தெர்மோவெல்லின் ஒருபகுதி திறந்து இருக்கும், மறுபகுதி மூடப்பட்டு இருக்கும். மூடப்பட்ட பகுதியானது வெப்பநிலையை அளவீடு செய்ய வேண்டிய தொழிற்சாலை சாதனங்களோடு இணைக்கப்பட்டிருக்கும். தெர்மோவெல்லின் திறந்துள்ள பகுதியின் வழியாக வெப்பமானி, வெப்பமின் இரட்டை, மின்தடை வெப்பமானி உள்ளே பொருத்தப்படும்.

வெப்ப இயக்கவியல் தத்துவத்தின் மூலம் தொழிற்சாலை சாதனங்களில் பயன்பாட்டில் இருக்கும் வேதிப்பொருள்களின் வெப்பமானது தெர்மோவெல்லின் சுவரின் மூலமாக வெப்பநிலை உணர்விக்கு கடத்தப்பட்டு அளவிடப்படுகிறது. தெர்மோவெல்லின் சுவரின் பருமனைப் பொறுத்தும், தெர்மோவெல்லுக்கும் வெப்பநிலை உணர்விக்கும் இடையே உள்ள காற்றின் இடைவெளியைப் பொறுத்தும் வெப்பக்கடத்தலின் அளவு மாறுகின்றது.

பயன்பாடுகள்
தொடர்ச்சியான செயற்பாட்டில் இருக்கும் தொழிற்சாலை சாதனங்களில் உள்ள வெப்பநிலை உணர்விகளை, சில நேரங்களில் பராமரிப்பு காரணங்களுக்காகத் தொழிற்சாலையின் ஓட்டத்தினை நிறுத்தாமல் திறக்கவேண்டி இருக்கும். தெர்மோவெல்லானது தொழிற்சாலை சாதனங்கள் மற்றும் வெப்பநிலை உணர்விகள் இரண்டுக்கும் இடையே உள்ள பாதுகாப்பு சாதனம். இதன்மூலம் தொழிற்சாலை செயற்பாட்டினை நிறுத்தாமல் வெப்பநிலை உணர்விகளை மட்டும் பராமரிப்பு செய்யலாம்.
வெப்பநிலை உணர்விகள் தெர்மோவெல் இல்லாமல் நேரடியாக தொழிற்சாலைகளில் உள்ள இரசாயனங்களின் வெப்பநிலையை அளவிடவேண்டிய சூழ்நிலையில் பயன்படுத்தப்பட்டால் இரசாயன அரிப்புகள் மூலம் பாதிக்கப்படும்.

தோற்றமமைப்பு
குறுகலான தோற்றம் (Tapered):
இது உறுதியான வடிவமைப்பு ஆகும். இது விரைவில் வெப்பத்தை கடத்தும் வடிவமைப்பு ஆகும். ஆனாலும் இந்த வடிவமைப்பு இழுவைவிசையை ஏற்படுத்தும்.
நேரான தோற்றம் (Straight): 
இது மிகஅதிக உறுதியான வடிவமைப்பு ஆகும். இது மெதுவாக வெப்பத்தை கடத்தும் வடிவமைப்பு ஆகும். இந்த வடிவமைப்பும் இழுவைவிசையை ஏற்படுத்தும்.
படிகள் தோற்றம் (Stepped): 
இது குறைவான இழுவைவிசையை ஏற்படுத்தும். இது வேகமாக வெப்பத்தை கடத்தும் வடிவமைப்பு ஆகும். ஆனால் இது உறுதி குறைந்த வடிவமைப்பு ஆகும்.

தெர்மோவெல் இணைப்புமுறை
தெர்மோவெல் திருகு முறையிலும் ('Threaded'), பற்றவைத்தல் முறையிலும்('Welding type') மற்றும் 'Flange type'முறையிலும் இணைக்கப்படுகிறது.

இவற்றையும் பார்க்க
 அதிர்வு

வெளி இணைப்புகள் 
தெர்மோவெல் குறிஞ்சி
PTC 19.3 Committee
 
Thermowells Sensors

வெப்பவியல்
வெப்பநிலை
கருவியியல்
அன்புச் சோலை மூதாளர் பேணலகம்

அன்புச் சோலை மூதாளர் பேணலகம் என்பது இலங்கை இனப் பிரச்சினையின் காரணமாக எழுந்த போர்ச் சூழ்நிலையால், பிள்ளைகளை இழந்து ஆதரவற்ற நிலைக்குத் தள்ளப்பட்ட முதியோரைப் பாதுகாப்பு அளிக்க வேலுப்பிள்ளை பிரபாகரன் பணிப்புரையின் தொடங்கப்பட்ட மறுவாழ்வு அமைப்பாகும்.

இவற்றையும் பார்க்கவும்
தமிழீழ விடுதலைப் புலிகளின் உள் கட்டமைப்பு

குறிப்புகள்

தமிழீழ விடுதலைப் புலிகளின் உள் கட்டமைப்பு
தமிழ்த் திரைப்படங்களின் பட்டியல், 2015

2015 ஆம் ஆண்டில் வெளிவந்த தமிழ்த் திரைப்படங்கள் அகர வரிசையில் இங்கு பட்டியலிடப்படுகின்றன.

ஜனவரி - டிசம்பர்

மேற்கோள்கள் 

தமிழ்த் திரைப்படங்களின் பட்டியல்கள்
ஜெயந்தி நடராஜன்

ஜெயந்தி நடராஜன் (Jayanthi Natarajan) இவர் ஒரு தமிழக அரசியல்வாதியும், தமிழ்நாடு இந்திய தேசிய காங்கிரசு துணைத் தலைவராகவும் மாநிலங்களவை உறுப்பினராகவும், மத்திய சுற்றுச்சூழல் துறை அமைச்சராகவும் இருந்தவர்..  இவர் சரோஜினி வரதப்பனின் சகோதரி ருக்குமணியின் மகளாவார் எம். பக்தவத்சலம் இவரின் பாட்டனார் ஆவார்..

மேற்கோள்கள் 

1954 பிறப்புகள்
வாழும் நபர்கள்
இந்திய சுற்றுச்சூழல் செயற்பாட்டாளர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மாநிலங்களவை உறுப்பினர்கள்
ஈடன் கோஹென்

ஈடன் கோஹென் () (பிறப்பு: மார்ச் 14, 1974) ஒரு அமெரிக்க நாட்டுத் திரைப்பட இயக்குநர் மற்றும் திரைக்கதை எழுத்தாளர் ஆவார். இவர் அமெரிக்கன் டேட்!, டிராபிக் தண்டர், மென் இன் பிளாக் 3, மடகாஸ்கர்: எஸ்கேப் 2 ஆப்பிரிக்கா போன்ற திரைப்படங்களுக்கு திரைக்கதை எழுதியுள்ளார், மற்றும் கெட் ஹர்ட் என்ற திரைப்படத்தை இயக்கியுள்ளார்.

திரைப்படங்கள்

இயக்குனராக
 2015: கெட் ஹர்ட்

எழுத்தாளராக
 1999: ரேசெச்ஸ் 
 2006: அமெரிக்கன் டேட்!
 2008: டிராபிக் தண்டர்
 2008: மடகாஸ்கர்: எஸ்கேப் 2 ஆப்பிரிக்கா
 2012: மென் இன் பிளாக் 3

மேற்கோள்கள்

வெளி இணைப்புகள்  
 

1974 பிறப்புகள்
வாழும் நபர்கள்
அமெரிக்கத் திரைப்பட இயக்குநர்கள்
பித்தப்பை நீக்கம்

பித்தப்பை நீக்கம் (Cholecystectomy) பித்தப்பையில் கற்கள் உருவாதல் மற்றும் பிற பித்தப்பை சிக்கல்களுக்காக மேற்கொள்ளப்படும் அறுவை சிகிச்சையாகும்.

பித்தப்பையானது திறந்தமுறை அறுவை சிகிச்சை மூலமோ அல்லது வயிற்றறை உட்காண் அறுவை சிகிச்சை மூலமோ நீக்கப்படலாம்.

மேற்கோள்கள்

அறுவை மருத்துவம்
ஜோர்ஜ் பெய்லி

ஜோர்ஜ் ஜோன் பெய்லி (பிறப்பு:செப்டம்பர் 7, 1982) அவுஸ்திரேலியத் துடுப்பாட்ட வீரர் ஆவார். இவர் சிறப்பு மட்டையாளராக அவுஸ்திரேலிய அணியில் இடம் பிடித்துள்ளார். இவர் பொதுவாக அணியின் இடைநிலை மட்டையாளராக களமிறங்குவார். இவர் 2012 இல் பன்னாட்டு இருபது20 போட்டிகளில் ஆத்திரேலியத் துடுப்பாட்ட அணியின் தலைவராக நியமிக்கப்பட்டார். இவ்வகையில் ஆத்திரேலியாவின் முதலாவது தேர்வுத்துடுப்பாட்டப் போட்டியின் தலைவரான டேவ் கிரகொரியின் பின்னர் பன்னாட்டுத் துடுப்பாட்டப் போட்டிகளில் பங்கேற்காமல் ஆத்திரேலியத் துடுப்பாட்ட அணியின் தலைவராக நியமிக்கப்பட்ட இரண்டாவது ஆத்திரேலிய வீரராக இவர் விளங்குகின்றார்.

ஆத்திரேலியத் துடுப்பாட்டக்காரர்கள்
ஹாம்ப்சையர் துடுப்பாட்டக்காரர்கள்
1982 பிறப்புகள்
வாழும் நபர்கள்
கர்ப்பூரி தாக்கூர்

கர்பூரி தாக்கூர் (Karpoori Thakur) (சனவரி 24, 1924—பிப்ரவரி 17, 1988) பிகார் மாநிலத்து முன்னாள் முதல்வர் ஆவார். சம்யுக்த சோசலிசுட் கட்சியின் தலைவராக இருந்தவர். பிற்படுத்தப்பட்ட வகுப்பினருக்காகவும் தாழ்த்தப்பட்டோருக்காகவும் அரசு அலுவல்கள், கல்வி ஆகியவற்றில் இட ஒதுக்கீடு வேண்டும் என்று கோரிச் செயல்பட்டவர். இந்தியாவின் உயரிய விருதான பாரத ரத்னா விருது 2024இல் இவருக்கு வழங்கப்பட்டது.

இளமைக் காலம் 
கற்பூரி தாக்கூர், பிகார் மாநிலத்தில் சமசுதிப்பூர் மாவட்டத்தில் உள்ள ஒரு சிற்றுரில் பிறந்தார். மாணவப் பருவத்திலேயே வெள்ளையனே வெளியேறு இயகத்தில் கலந்து கொண்டார். இந்திய விடுதலைப் இயக்கத்தில் கலந்து கொண்டதால் 26 மாதங்கள் சிறையில் இருந்தார். கல்விக்குப் பின் ஒரு சிற்றுர்ப் பள்ளியில் ஆசிரியராகப் பணி புரிந்தார்.

போராட்டங்கள்

1960 ஆம் ஆண்டில் அஞ்சல் தொலைவரித் துறை ஊழியர்கள் நடத்திய வேலை நிறுத்தத்தில் முன்னின்று போராடியதால்  சிறைக்குச் சென்றார். டெல்கோ குழுமத் தொழிலாளர் போராட்டத்தில் 28 நாள்கள் உண்ணா நோன்பு இருந்து கலந்து கொண்டார்.

அரசியல் பணி

1970 ஆம் ஆண்டின் இறுதியில் கர்ப்பூரி தாக்கூர்  பிகார் முதல் அமைச்சர் ஆனார். இரண்டாம் முறையாக 1977 இல் மீண்டும் பிகார் முதலமைச்சர் ஆனார். பிற்படுத்தப் பட்ட மாணவர்களுக்குக் கல்வியில் 12 விழுக்காடு ஒதுக்கீடு செய்தார். கட்டாய ஆங்கில வழிக் கல்வியை அகற்றி மாநில மொழியான இந்தியைக் கொண்டு வந்தார். லோகத் தளக் கட்சியின் சார்பில் மண்டல்குழுப் பரிந்துரைகளை நடை முறைப்படுத்துவதற்குத் தொடர்ந்து போராடினார். மது விலக்கை அமுல் படுத்தினார். நெருக்கடிக் காலத்தில் செயப்பிரகாசு நாராயணன் தலைமையில் நடந்த முழுப் புரட்சி இயக்கத்தில் இணைந்து வினையாற்றினார். பிகார் அரசியல் தலைவர்களான லாலு பிரசாத் யாதவ், ராம் விலாசு பாசுவான், நிதிசு குமார் போன்றோரின் ஆசானாக கர்ப்பூரி தாக்கூர் மதிக்கப்படுகிறார் என்பது குறிப்பிடத்தக்கது. 1991 ஆம் ஆண்டு மே மாதம் 30 ஆம் நாளில் இவர் நினைவைப் போற்றும் வகையில் சிறப்பு அஞ்சல்தலையை இந்திய அஞ்சல் துறை வெளியிட்டது.

மேற்கோள்கள் 

Battle for Karpoori Thakur's legacy on in Bihar, நாளிதழ்: தி இந்து, நாள்: ஜனவரி 25, 2015
Former chief minister of Bihar Shri Karpoori Thakur
UP declares holiday on Karpoori Thakur's birth anniversary, Business Standard, ஜனவரி 31, 2015

வெளி இணைப்புகள் 

 Karpoori Thakur-COMMEMORATIVE STAMP
 Jayaprakash Narayan:Another Rally another day

இந்திய முதலமைச்சர்கள்
பீகார் அரசியல்வாதிகள்
1924 பிறப்புகள்
1988 இறப்புகள்
பீகார் முதலமைச்சர்கள்
இருபதாம் நூற்றாண்டு இந்திய அரசியல்வாதிகள்
6வது மக்களவை உறுப்பினர்கள்
பாரத ரத்னா விருது பெற்றவர்கள்
தமிழீழ வனவளப் பாதுகாப்புப் பிரிவு

தமிழீழ வனவளப் பாதுகாப்புப் பிரிவு என்பது இலங்கை இனப்பிரச்சினையின் காரணமாக எழுந்த போர்ச் சூழ்நிலையாலும்,  தமிழீழத்தின் நிலப்பகுதியில் அத்துமீறிய காடழிப்பைத் தடுக்கவும், ஏற்கனவே இராணுவத்தின் எறிகணை வீச்சில் மரங்கள் சரிந்தும், இராணுவப் பாதுகாப்பு என்ற பெயரில் காப்பரண்களுக்கும், பதுங்குக் குழிகளுக்கும், இராணுவ வேலிகளுக்குமென எண்ணற்ற மரங்கள் வெட்டப்பட்டு காடழிக்கப்பட்ட நிலையில் அப்பகுதிகளில் மீள்வனமாக்கல் நடவடிக்கைகளை மேற்கொள்ள வேலுப்பிள்ளை பிரபாகரன் பணிப்புரையின் காரணமாகத் தொடங்கப்பட்ட பிரிவாகும்.

மரம் நடும் பணிகள்
இந்தத் தமிழீழ வனவளப் பாதுகாப்புப் பிரிவு 1994ஆம் ஆண்டு தொடங்கப்பட்டது. அதே ஆண்டு 340 ஏக்கர் பரப்பளவு கொண்ட நிலப்பரப்பில் ஆயிரக்கணக்கான தேக்கு, சமண்டலை, மலை வேம்பு போன்ற மரங்களை நடுகை செய்தது.
1994 தொடக்கம்முதல் 2005வரை 1,55,200 பல்வகைப்பட்ட மரக்கன்றுகள் நடப்பட்டு பராமரிப்பு செய்யப்பட்டது.

இவற்றையும் பார்க்கவும்
தமிழீழ விடுதலைப் புலிகளின் உள் கட்டமைப்பு

குறிப்புகள்

தமிழீழ விடுதலைப் புலிகளின் உள் கட்டமைப்பு
உபாசனை

உபாசனா அல்லது வித்யை அல்லது வேதகால தியானம் (Upasana) (சமசுகிருதம்: उपासना)  என்பது ஏதேனும் ஒரு பயனுக்காக, உருவத்துடன் கூடிய ஒரு குறிப்பிட்ட இறைவனை  (இஷ்ட தேவதை) அல்லது ஒரு குறிப்பிட்ட பொருள் குறித்து பல காலம் மனதால் தொடர்ந்து  நினைப்பதே ஆகும். .தியானம் என்பது மனதை ஒரு முகப்படுத்தும் செயலாகும். உபநிடதங்களில் பல்வேறு பலன்களுக்கு பல்வேறு உபாசனைகள் கூறப்பட்டுள்ளது..

வேத காலத்தில் இந்திரன், வாயு, வருணன், ருத்ரன், அக்கினி போன்ற தேவதைகளை திருப்தி செய்து நல்வாழ்வு பெற வேண்டி யாகங்கள் செய்யப்பட்டது.
யாகங்கள் செய்வதால் கிடைக்கும் பலனைகளை விட பலமடங்கு பயன்கள் தரத்தக்கதான ஈஸ்வர உபாசனைகள் அல்லது வித்யைகள் உபநிடத  ரிஷிகள் அறிமுகப்படுத்தினர். இவ்வுபாசனைகளால்  ஆன்மீக வளர்ச்சி உண்டாயிற்று.

உபநிடத உபாசனைகள்
உபநிடதங்களில் பல்வேறு நன்மைகளுக்காக 34 உபாசனைகள்  கூறப்பட்டுள்ளது. ஒரே உபாசனை ஒன்றிக்கும் மேற்பட்ட உபநிடதங்களில் கூறப்பட்டுள்ளது.

சாந்தோக்கிய உபநிடத உபாசனைகள் அல்லது வித்யைகள்

 தஹரகாச உபாசனை 
 உத்கீத உபாசனை
 பிராண-உத்கீத உபாசனை
 ஓங்கார உபாசனை
 இரண்யகர்ப உபாசனை
 சூரிய உபாசனை
 பரம்பொருள் உபாசனை
 அக்கினி உபாசனை
 வாமதேவ உபாசனை
 பிரபஞ்ச உபாசனை
 சர்வ உபாசனை
 மது வித்யை
 காயத்ரி உபாசனை
 சாண்டில்ய வித்யை
 சம்வர்க வித்யை
 சோடசகலா வித்யை
 உபகோசல வித்யை
 பிராண வித்யை
 பஞ்சாக்கினி வித்யை
 வைஸ்வாநர வித்யை
 பூமா வித்யை
 பிரஜாபதி வித்யை

பிரகதாரண்யக உபநிடத வித்யைகள்

 யாக அஸ்வ (குதிரை) வித்யை
 யாக அக்கினி வித்யை
 உத்கீத வித்யை
 புருசோத்தம வித்யை
 சப்த அன்ன வித்யை
 உத்கீத வித்யை
 மது வித்யை
 சடாச்சரிய வித்யை
 ஒளி வித்யை
 சாரீரக வித்யை
 ஓங்கார உபாசனை
 பிரஜாபதி உபாசனை
 இதய உபாசனை
 சத்திய உபாசனை (பரம்பொருள் தியானம்)
 வைஸ்வாநர அக்கினி வித்யை
 காயத்திரி உபாசனை
 சூரிய – அக்கினி உபாசனை

கடோபநிடத வித்யைகள்
 நசிகேத வித்யை
 அங்குஷ்டமாத்ர வித்யை

முண்டக உபநிடத வித்யைகள்
 அட்சர பரா வித்யை

மேற்கோள்கள்

இந்து மெய்யியல் கருத்துருக்கள்
வைதிக மெய்யியல்கள்
வேதாந்தம்
பாய் (நூல்)

பாய்: டேல்ஸ் ஆப் சைல்ட்ஹூட் ( ஆங்கிலம் : Boy:Tales of Childhood ) 1984 இல் வெளிவந்த முதல் சுயசரிதை. இதனை பிரித்தானிய எழுத்தாளர் ரோல் தால்(Roald Dahl) எழுதினார். அவர் தனது குழந்தைப் பருவம் தொடர்பாக எழுதிய சுயசரிதை "பாய்: டேல்ஸ் ஆப் சைல்ட்ஹூட்".

வெளி இணைப்புகள்

மேற்கோள்கள்

ஆங்கில நூல்கள்
காலியம் ஆண்டிமோணைடு

காலியம் ஆண்டிமோணைடு (Gallium antimonide) என்ற வேதிச் சேர்மத்தின் மூலக்கூறு வாய்பாடு GaSb ஆகும். III-V குடும்பத்தைச் சேர்ந்த காலியமும் அந்திமனியும் இணைந்து உருவாகும் சேர்மமான இதுவொரு குறைக்கடத்தியாகும். இதனுடைய அணிக்கோவை மாறிலியின் மதிப்பு 0.61 நாமீ. ஆகும்.

பயன்கள் 
GaSb அகச்சிவப்பு உணர்கருவிகளாகவும், அகச்சிவப்புக் கதிர்-ஒளி-உமிழ் இருமுனையமாகவும் மற்றும் லேசர்கள், திரிதடையங்கள் மற்றும் வெப்பவொளிமின்னழுத்த அமைப்புகள் போன்றவைகளாகவும் பயன்படுத்தப்படுத்த முடியும்.

இவற்றையும் காண்க 
 அலுமினியம் ஆண்டிமோணைடு
 இண்டியம் ஆண்டிமோணைடு
 காலியம் ஆர்சினைடு

வெளி இணைப்புகள் 
 properties listed at NSM, Ioffe Institute.
 National Compound Semiconductor Roadmap  at the Office of Naval Research

குறைக்கடத்திப் பொருட்கள்
காலியம் சேர்மங்கள்
ஆண்டிமோணைடுகள்
சக்தி வாசு

சக்தி வாசுதேவன் (Shakthi Vasudevan, பிறப்பு: 23 பிப்ரவரி 1983) தமிழ் நடிகராவார். இவர் இயக்குனரான பி. வாசுவின் மகனாவார். குழந்தை நட்சத்திரமாக பி.வாசுவின் இயக்கத்தில் நடித்துள்ளார்.

1991இல் சின்னத் தம்பி திரைப்படத்தில் இளைய வயது பிரபுவாக நடித்தார். இப்படம் குழந்தை நட்சத்திரமாக இவர் நடித்த முதல் படமாகும்.  நடிகன் திரைப்படத்தில் இளவயது சத்தியராஜாக நடித்தார்.

2007இல் தொட்டால் பூ மலரும் திரைப்படத்தின் மூலம் நாயகனாக அறிமுகம் ஆனார். நினைத்தாலே இனிக்கும் துணை நடிகராக நடித்தார்.

திரைப்படங்கள்

மேற்கோள்கள்

வெளி இணைப்புகள் 
 

இந்தியத் திரைப்பட நடிகர்கள்
தமிழ்த் திரைப்பட நடிகர்கள்
வாழும் நபர்கள்
1983 பிறப்புகள்
சென்னை நடிகர்கள்
கண்ணீர்க்கோளவழல்

கண்ணீர்க்கோளவழல் (Dacryoadenitis) என்பது  கண்ணீர்ச் சுரப்பிகளில் ஏற்படும் அழற்சியைக் குறிக்கிறது.

நோய்க் காரணங்கள், நோய் நிகழ்வு, இடர் காரணிகள் 
கடிய கண்ணீர்க்கோளவழல் பொதுவாக தீ நுண்மம், பாக்டீரியா போன்ற நோய்த்தொற்றுகளினால் ஏற்படுகிறது. பொதுவான நோய்க் காரணங்களாக தாளம்மை (கூவைக்கட்டு), எப்ஸ்டீன்-பார் வைரசு, கோளவுயிரிகளான சுடாபிலோகாக்கஸ் (staphylococcus), மேகவெட்டை நோய் நுண்மம் (gonococcus) போன்றவைக் குறிப்பிடப்படுகின்றன. நீண்டகால கண்ணீர்க்கோளவழல் சாதாரணமாக நோய்த்தொற்றுகளற்ற அழற்சி  சீர்குலைவுகளால் ஏற்படுகிறது. உதாரணமாக இணைப்புத்திசுப் புற்று (sarcoidosis) நோயைக் கூறலாம்.

மேற்கோள்கள்

அழற்சி
இருவனேடியம் ஐயொட்சைட்டு

இருவனேடியம் ஐயொட்சைட்டு (Divanadium pentaoxide) அல்லது வனேடியா (Vanadia) என்பது V2O5 என்ற வேதியியல் வாய்பாட்டைக் கொண்ட கனிமச் சேர்வையாகும். இது மண்ணிறம் அல்லது மஞ்சள் நிறமான திண்மமாகும். நீர்க் கரைசலிலிருந்து தூயதாக வீழ்படிவாக்கப்படும்போது இது கடுஞ்செம்மஞ்சள் நிறமுடையதாகக் காணப்படும். உயரொட்சியேற்ற நிலையிலுள்ளதன் காரணமாக இருவனேடியம் ஐயொட்சைட்டானது ஈரியல்புடையதாகக் காணப்படுவதோடு, ஒட்சியேற்றுங் கருவியாகவும் தொழிற்படுகின்றது. ஊக்கியாகப் பயன்படுத்தப்படுவதாலும் வனேடியத்தின் மாழைக் கலவைகளின் ஆக்கத்தில் பயன்படுத்தப்படுவதாலும் கைத்தொழில் நோக்கில் வனேடியத்தின் முக்கியமான சேர்வையாக இது விளங்குகின்றது.

இச்சேர்வையின் கனிம வடிவமான செருபினைட்டானது மிகவும் அரிதாக நீராவித் துளைகளில் கிடைக்கின்றது. நவசொயிட்டு என்ற பெயரில் அறியப்படும் கனிம மூவைதரேற்றான V2O5·3H2O ஆகவும் இருவனேடியம் ஐயொட்சைட்டானது காணப்படுகின்றது.

வேதியியல்புகள்

வெப்பமேற்றும்போது இருவனேடியம் ஐயொட்சைட்டானது ஒட்சிசனை இழந்து முறையே, V2O4, V2O3, VO ஆகிய ஒட்சைட்டுகளையும் வனேடியத்தையும் தோற்றுவிக்கும்.

மேற்கோள்கள்

வனேடியம் சேர்மங்கள்
ஆக்சைடுகள்
வேதி வினையூக்கிகள்
பாறை உப்பு படிகக் கட்டமைப்பு
2019 ஆசியக் கிண்ணம் (காற்பந்து)

2019 கால்பந்து ஆசியக் கிண்ணம் (2019 AFC Asian Cup) என்பது  ஆசியக் கால்பந்துக் கூட்டமைப்பினால் நடத்தப்பட்ட 17வது பன்னாட்டு ஆசியக் கோப்பை கால்பந்துப் போட்டித் தொடராகும். இப்போட்டித்தொடரில் வெற்றிபெறும் அணிக்கு 2021ஆம் ஆண்டு கத்தார் நாட்டில் நடைபெறவுள்ள உலகக் கிண்ணக் காற்பந்துப் போட்டியில் பங்குகொள்வதற்கான சந்தர்ப்பம் கிட்டும். 2019 ஆசியக்கிண்ண சுற்றுத்தொடர் நடைபெறவுள்ள நாடு 2015 மார்ச் மாதத்தில் அறிவிக்கப்படும்.

மேற்கோள்கள்

வெளி இணைப்புகள்
 (உத்தியோகபூர்வ வலைத்தளம்) 
2015 ஆசியக் காற்பந்துக் கிண்ணம், the-AFC.com

ஆசியக் கிண்ணம் காற்பந்து
2019 இல் விளையாட்டுகள்
செயச்சந்திரன்

செயச்சந்திரன் (Jayachandra) (ஆட்சியில்: 1173-1193) வாரணாசி, கயா, பாட்னா உள்ளிட்ட பகுதிகளைக் கொண்ட கன்னோசி நாட்டின் அரசன். இவர் ஆண்ட பகுதிக்கு தலைநகராக கன்னோசி நகரம் விளங்கியது. இவர் கார்வார் எனும் இராஜபுத்திர இரத்தோர் குல அரசன். பிரிதிவிராஜ் சௌகானின் மாமனார். இளவரசி  சம்யுக்தாவின் தந்தை. 1193-1194இல் சந்தவார் போரில் கோரி முகமதுவால் தோற்கடிக்கப்பட்டு பின் கொல்லப்பட்டவர்.

மேற்கோள்கள்

இதனையும் காண்க
 பிருத்திவிராச் சௌகான்
 சம்யுக்தா

இந்திய அரசர்கள்
1194 இறப்புகள்
இராசபுத்திரர்கள்
முதலாம் பீமதேவன்

பீமதேவன் I அல்லது முதலாம் பீமதேவன் (Bhimdev I) தற்கால குஜராத் நாட்டை பொ.ஊ. 11ஆம் நூற்றாண்டில் ஆண்ட சோலாங்கி குல அரசன். பீமதேவன் சோமநாதபுரம் சிவன் கோயிலை கருங்கற்களால் கட்டினான். பின் மன்னன் பீமதேவன் இறந்த பின், அவரது மனைவி உதயமதி, பீமதேவனின் நினைவாக, அகில்வாட் எனும் பதான் நகரத்தில் அழகிய படிக்கட்டுகளுடன் கூடிய ஒருபெரிய படிக்கிணற்றை அமைத்து, அதன் முன் ஒரு சூரியன் கோயிலை அமைத்தார். உதயமதி பீமதேவனின் நினைவாக அழகிய சிற்ப வேலைப்பாடுகளுடன் ஒரு குளத்தை அமைத்தார். அக்குளத்திற்கு ராணியின் குளம் என்று அழைக்கிறார்கள்.

மேற்கோள்கள்

வெளி இணைப்புகள்
முதலாம் பீமதேவன்

இதனையும் காண்க
 சூரியன் கோயில், குஜராத்
 ராணியின் குளம்
 இரண்டாம் பீமதேவன்
 குமாரபாலன்

குஜராத் மக்கள்
குசராத் வரலாறு
இந்திய அரசர்கள்
இரண்டாம் பீமதேவன்

பீமதேவன் II அல்லது இரண்டாம் பீமதேவன் (Raja Bhimdev or Bhimdev II) (கி.பி.1022-1063) சோலாங்கி பேரரசின்  முதலாம் பீமதேவனுக்குப்பின் ஆட்சிக்கு வந்தவர். தற்கால குஜராத்தின் மகிகாவதி நகரை (தற்கால மும்பையின் மாகிம் பகுதி) தலைநகராகக் கொண்டு 11ஆம் நூற்றாண்டில் குஜராத்தை ஆண்ட சோலாங்கி குல மன்னர் ஆவார். இவரது ஆட்சிக் காலத்தில் கசினி முகமது, சோமநாதபுரம் மீது படையெடுத்து வென்றார்.

மேற்கோள்கள்

வெளி இணைப்புகள்
http://theory.tifr.res.in/bombay/persons/raja-bhimdev.html Raja Bhimdev

இதனையும் காண்க
 முதலாம் பீமதேவன்

குஜராத் மக்கள்
குசராத் வரலாறு
இந்திய அரசர்கள்
பொதுப் பித்தக்கான்

பொதுப் பித்தக்கான் சமிபாட்டுத் தொகுதியில் காணப்படும் சிறு குழாய்வடிவான உடற்கூற்றியல் அமைப்பாகும். இது பொதுக் கல்லீரற் கான் மற்றும் பித்தப்பைக்கான் இணைந்து உருவாகுகின்றது. பொதுப் பித்தக்கான், கணையக் கான் இரண்டும் சேர்ந்து வாட்டரின் குடுவையத்தை ஆக்குகின்றது. இப்பகுதி தசையாலான இறுக்கியால் சூழப்பட்டுள்ளது, இது ஓடியின் இறுக்கி என அழைக்கப்படுகின்றது.

மேற்கோள்கள்

சமிபாட்டுத்தொகுதி
கல்லீரல்-பித்தப்பைத் தொகுதி
வாணி கணபதி

வாணி கணபதி (Vani Ganapathy) என்பவர் ஓர் இந்திய பரத நாட்டியக் கலைஞர் மற்றும் திரைப்பட நடிகையாவார்.  1978-ஆம் ஆண்டில், இவருக்கும்  நடிகர்  கமல்ஹாசனுக்கும் திருமணம் நடந்தது. பத்து ஆண்டுகளுக்குப் பின்னர் இருவருக்கும் விவாகரத்து ஏற்பட்டது.

ஆரம்பகால வாழ்க்கை
இவரின் இயற்பெயர் வாணிபாரதி இவர் தஞ்சாவூரில் ஒரு வைதீக பிராமண குடும்பத்தில் கணபதி ஐயர்–இந்துமாலா தம்பதியதற்கு மூத்த மகளாக பிறந்தார் இவருக்கு மீரா என்ற தங்கை உள்ளார். வாணி டி. ஏ. ராஜலட்சுமியிடம் கல்கத்தாவில் மூன்று வயதில் நடன பயிற்சி தொடங்கினார். பிறகு தன் சிறு வயதிலேயே பம்பாய் சென்றார் அங்கு அவரது கல்வியும், பயிற்சியும் தொடர்ந்தது.

நடன வாழ்க்கை
இவரின் ஏழு வயதின்போது நடனமாடத் துவங்கினார். தன்னுடைய நடனத்திற்காக உலகம் முழுவதும் பயணம் செய்துள்ளார். இவர் சஞ்சாரி என்ற நடனப் பள்ளியைப் பெங்களூரில் நடத்தி, வசித்து வருகிறார்.

திரைப்பட வாழ்வு
இவர் 1972 இல் பாலிவுட் படங்களில் தனது நடிப்பு வாழ்க்கையைத் தொடங்கினார்.

தனிப்பட்ட வாழ்க்கை 
1978 இல் வாணி நடிகர் கமல்ஹாசனை மணந்தார். இவர் 1975 இல் மேல்நாட்டு மருமகள் திரைப்படத்தில் கமல்ஹாசனுடன் நடித்தார். திருமணம் ஆன பிறகு, வாணி கமலஹாசனின் ஆடை வடிவமைப்பாளராக பல படங்களில் பணியாற்றினார். அவர்கள் பத்து ஆண்டுகளுக்குப் பிறகு 1988 இல் மணமுறிவு செய்துகொண்டனர்.

குறிப்புகள்

பரதநாட்டியக் கலைஞர்கள்
வாழும் நபர்கள்
தமிழ்த் திரைப்பட நடிகைகள்
1956 பிறப்புகள்
உள்ளீட்டுப் பாய்ச்சல் மின்னோட்டம்

உள்ளீட்டுப் பாய்ச்சல்_மின்னோட்டம் (Inrush current) என்பது எந்த மின்சுற்றுக்களையும் முதலில் துவக்கும்போது வழக்கத்தினை விட அதிகமான மின்னோட்டத்தினை சிறிய அளவில் எடுப்பதைக் குறிக்கும். எடுத்துக்காட்டாக வெள்ளொளிர்வு விளக்கு அதன் நுண்ணிழையின் வெப்பநிலை அதிகரித்து மின்தடை அதிகரிக்கும் வரை  அதிகமான மின்னோட்டத்தினை சிறிய அளவில் எடுக்கும் அதுவே உள்ளீட்டுப் பாய்ச்சல் மின்னோட்டமாகும்.
உள்ளீட்டுப் பாய்ச்சல் மின்னோட்டமானது மின்மாற்றி, மின்னோடியினை துவக்கும்போதும் இருக்கும்.

உள்ளீட்டுப் பாய்ச்சல் மின்னோட்டத்தினைக் கட்டுப்படுத்தும் சாதனமாக எதிர்மறை வெப்பநிலை குணக வெப்பமாறுமின்தடையானது (NTC)  பயன்படுகின்றது. எந்தவொரு மின்சுற்றுக்களிலும் பாயும் ஆரம்ப மின்னோட்டத்தின் பாய்ச்சல் அளவு வழக்கத்தை விட சிறிது அதிகமாக இருக்கும். அதனைக் கட்டுப்படுத்த 'NTC' தெர்மிஸ்டர் பயன்படுகின்றது.

மேற்கோள்கள்

மின்னோட்டம்
உள்ளத்தை அள்ளித்தா

உள்ளத்தை அள்ளித்தா (Ullathai Allitha)  என்பது 1996 ஆவது ஆண்டில் வெளியான ஓர் இந்தியத் தமிழ் நகைச்சுவை திரைப்படமாகும். சுந்தர் சி. இயக்கிய இத்திரைப்படத்தில் கார்த்திக், ரம்பா, கவுண்டமணி ஆகியோர் முன்னணி கதாபாத்திரங்களில் நடித்திருந்தனர். சிறப்பான வெற்றித் திரைப்படமான இப்படம் சிற்பி இசையமைப்பில் பழனி பாரதி பாடல்களை எழுதினார்.

இப்படம் சபாஷ் மீனா மற்றும் இந்தி மொழியில் வந்த 'அந்தாஸ் அப்னா அப்னா' போன்ற திரைப்படங்களைத் தழுவி எடுக்கப்பட்டதாகும்.

நடிகர்கள் 
 கார்த்திக் - ராஜாவாக 
 ரம்பா - இந்து
 கவுண்டமணி - வாசுவாக
 மணிவண்ணன்- விஸ்வநாதன் மற்றும் காசிநாதனாக 
 ஜெய்கணேஷ் - சந்திரசேகராக 
 செந்தில் -விஸ்வநாதனின் மேலாளராக 
 பாண்டு விஸ்வநாதனின் மேலாளராக
 ஜோதி மீனா-மீனாவாக 
 கசான் கான்- ஷங்கர் 
 விச்சு விஸ்வநாத்- சந்திரசேகரின் மேலாளராக 
 கே.செல்வ பாரதி
 கருப்பு சுப்பையா- சேத்

மேற்கோள்கள்

வெளி இணைப்புகள் 
 

1996 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிற்பி இசையமைத்த திரைப்படங்கள்
கார்த்திக் நடித்த திரைப்படங்கள்
கவுண்டமணி நடித்த திரைப்படங்கள்
மணிவண்ணன் நடித்த திரைப்படங்கள்
செந்தில் நடித்த திரைப்படங்கள்
சுந்தர் சி இயக்கிய திரைப்படங்கள்
ஜெய்கணேஷ் நடித்த திரைப்படங்கள்
கொன்னப்ப பாகவதர்

கொன்னப்ப பாகவதர் அல்லது ஹொன்னப்ப பாகவதர் (, 1915 -1992), கர்நாடகம் மாநிலத்தில், பெங்களூருக்கு அருகே உள்ள (நெலமங்கலா), சௌட சந்திரா கிராமத்தில் பிறந்த கருநாடக இசை மற்றும் வாய்ப்பாட்டுக் கலைஞர். நல்ல உடல் வளமும் குரல் வளமும் கொண்ட தமிழ் மற்றும் கன்னட மொழி நாடக, திரைப்பட நடிகர், சிறந்த பாடகர், இசை அமைப்பாளர், இயக்குநர் மற்றும் திரைப்படத் தயாரிப்பாளரும் ஆவார்.

1930ஆம் ஆண்டில்  "குப்பா ஸ்ரீ சென்ன பசவேஸ்வரா நாடகக் குழு"வில் சேர்ந்து சரித்திர, சமூக நாடகங்களில் முக்கிய பாத்திரங்களில் பாடி நடித்தார்.

1937-ஆம் ஆண்டில் தமிழ்நாடு, சேலத்தில் இருந்த சேலம் சங்கீத ரசிகர்கள் சபா இவருக்கு பாகவதர்  பட்டத்தை வழங்கியது. தியாகராஜ பாகவதருடன் தமிழ்த் திரைப்படங்களில் துணை நடிகராகவும், கதாநாயகராகவும் நடித்துள்ளார். 
பண்டரி பாய் மற்றும் சரோஜா தேவியை முதலில் கன்னடத் திரைப்படங்களில் அறிமுகம் செய்த இவர், கன்னடம் மற்றும் தெலுங்கு மொழிகளில் 300க்கும் மேற்பட்ட கீர்த்தனைகளை உருவாக்கியுள்ளார். 1960ஆம் ஆண்டில் உமா மகேஸ்வரா நாடகக்குழுவைத் துவக்கி பல கன்னட மொழி நாடகங்களை நடத்தினார்.

நடித்த திரைப்படங்கள்

ஹொன்னப்ப பாகவதர் நடித்த சில திரைப்படங்கள்.

தமிழ்த் திரைப்படங்கள்
 அம்பிகாபதி(1937)
 கிருஷ்ணகுமார்
 ரதி சுகன்யா
 அருந்ததி (1943)
 வால்மீகி (1946)
 ஸ்ரீமுருகன் (1944)
 குணசாகரி
 தேவமனோகரி
பர்மா ராணி (1945)
 பக்தகும்பாரா (1947)
 மகாகவி காளிதாசா (1959) (தேசிய விருது பெற்ற திரைப்படம்)
 உழவுக்கும் தொழிலுக்கும் வந்தனை செய்வோம்

கன்னட மொழி திரைப்படங்கள் 
 மகாகவி காளிதாசா (1955)
 பஞ்சரத்னா (1956)
 ஜெகஜோதி பசவேஸ்வரா (1959)
 ஹேமரெட்டி மல்லம்மா 
 சுபத்திரா (1941) (தயாரிப்பு மற்றும் நடிப்பு)
 சதானந்தா (1977) (தயாரிப்பு மற்றும் நடிப்பு)

விருதுகள்
 பாகவதர் பட்டம் (1937) சேலம் கர்நாடக இசை ரசிகர்கள் மன்றம்
 சிறந்த நடிகர் விருது (1956), சென்னை திரைப்பட ரசிகர்கள் சங்கம்
 நாட்டியாச்சார்யா விருது
 கர்ண சிகாமணி தங்கப்பதக்கம் (1976), வழங்கியவர்: சிருங்கேரி மட சங்கராச்சாரி 
 கர்நாடக சங்கீத நாடக அகாதமி விருது (1972)
 மத்திய சங்கீத நாடக அகாதெமி விருது (1979)  
 ராஜயோத்சவா விருது (1986) கர்நாடக அரசு வழங்கியது.

மேற்கோள்கள்

வெளி இணைப்புகள்
 பாகவதருக்குப் பதிலீடாக ஆனவர்! பிரதீப் மாதவன் தி இந்து தமிழ் 2017 நவம்பர் 3
 
 http://www.hindu.com/cp/2009/05/01/stories/2009050150401600.htm  News Article
 http://popcorn.oneindia.in/artist/19329/1/honnappa-bhagavathar.html  Fan site

1915 பிறப்புகள்
தமிழ்த் திரைப்பட நடிகர்கள்
1992 இறப்புகள்
1916 பிறப்புகள்
1997 இறப்புகள்
கன்னடத் திரைப்பட நடிகர்கள்
லிடியா கோ

லிடியா கோ நியூசிலாந்தைச் சேர்ந்த குழிப்பந்தாட்ட வீராங்கனையாவார். இவர் தொழிற்முறையாக அக்டோபர் 23, 2013 அன்றிலிருந்து குழிப்பந்தாட்டத்தை விளையாடி வருகிறார். உலகின் மிக இளம்வயது குழிப்பந்தாட்ட வீராங்கனையாவார். மகளிர் தொழிற்முறை குழிப்பந்தாட்ட சங்கம் (LPGA) நடத்தும் பந்தயங்களில் மிக இளம் வயதில் வாகை சூடிய வீராங்கனையாகவும் இவர் திகழ்கின்றார். 23 பந்தயங்களே விளையாடிய நிலையில், உலக மகளிர் குழிப்பந்தாட்ட வீராங்கனைகள் தரப் பட்டியலில் 2013 ஆம் ஆண்டு ஐந்தாவது இடத்தினைப் பிடித்தார். 2015 பிப்ரவரியில் இவர் உலக மகளிர் குழிப்பந்தாட்ட வீராங்கனைகள் தரவரிசையில் முதல் இடத்திற்கு முன்னேறினார்.

மேற்கோள்கள்

நியூசிலாந்து விளையாட்டு வீரர்கள்
குழிப்பந்தாட்ட விளையாட்டு வீரர்கள்
1997 பிறப்புகள்
வாழும் நபர்கள்
நியூசிலாந்து பெண்கள்
செலுத்தல்கள் வங்கி

செலுத்தல் வங்கிகள் (Payments Bank) குடிபெயர் உழைப்பாளர்கள், சிறு வருமானக் குடும்பங்கள், சிறு வணிகர்கள், விவசாயிகள் மற்றும் அமைப்புச்சாரா துறையினருக்காக உருவாக்கப்படும் வங்கிகளாகும். 
இவர்களது செலுத்தல்களுக்கும் பெறுதல்களுக்கும் இது வழி வகுக்கும். இந்திய அரசு வங்கித்துறையை அனைத்து மக்களுக்கும் கொண்டு செல்ல முன்வைத்துள்ள பல செயற்பாடுகளில் இதுவும் ஒன்றாகும். இத்தகைய வங்கிகளை தனியார்துறையில் நிறுவிட நிதி அமைச்சர் அருண் ஜெட்லி சூலை 10, 2014 அன்று வெளியிட்ட இடைக்கால நிதிநிலை அறிக்கையில் குறிப்பிட்டிருந்தார். இவற்றை நிறுவிடும் உரிமங்களுக்கு விண்ணப்பிக்க பெப்ரவரி 2, 2015 கடைசி நாளாகும்.

இவை ரூபாய் 1,00,000 வரை மட்டுமே வைப்புக்களைப் பெற முடியும். கடன்கள் வழங்க இயலாது. இணையவழியாக இயக்கப்படலாம். கடனட்டைகளும் பற்றட்டைகளும் வழங்க இயலும். சேமிப்பாளர்களின் பாதுகாப்பிற்காக மற்ற வங்கிகளைப் போலவே ரிசர்வ் வங்கியில் கட்டாய சேமிப்பு நிதியைப் பராமரித்தலும் பெறப்பட்ட வைப்புகளில் 75% வரை குறிப்பிட்ட பாதுகாப்பான வைப்புநிதிகளில் முதலீடு செய்தலும்  கட்டாயமாகும்.

மேற்சான்றுகள்

வெளியிணைப்புகள்
 Draft Guidelines for Licensing of “Payments Banks” இந்திய ரிசர்வ் வங்கியின் உரிம வழிகாட்டுதல்களின் வரைவு
 Reliance Industries Limited teams up with SBI for payments bank licence
 All you want to know about Small Banks and Payments Banks

வங்கிகள்
சத்தியமங்கலம் வனவிலங்கு உய்வகம் மற்றும் புலிகள் காப்பகம்

சத்தியமங்கலம் வனவிலங்கு உய்வகம் மற்றும் புலிகள் காப்பகம் (Sathyamangalam Wildlife Sanctuary) இந்தியாவில் தமிழ்நாட்டின் மேற்குத் தொடர்ச்சி மலைத்தொடரில் உள்ள ஒரு பாதுகாக்கப்பட்ட இடம் மற்றும் புலிகள் காப்பகம் ஆகும். இது 2008ல் ஆரம்பிக்கப்பட்டு 2011ல் விரிவாக்கம் செய்யப்பட்டது. இதன் பரப்பளவு  ஆகும். இதுவே தமிழ்நாட்டின் மிகப்பெரிய வனவிலங்கு உய்வகம் ஆகும். இது 2013ல் தமிழ்நாட்டில் புலிகள் பாதுகாப்புத் திட்டத்தின் மூலம் நான்காவதாக ஆரம்பிக்கப்பட்ட புலிகள் காப்பகம் ஆகும். இது தமிழ்நாட்டில் ஈரோடு மாவட்டத்தில் சத்தியமங்கலம் தாலுகா மற்றும் கோபிசெட்டிப்பாளையம் தாலுகாவில் உள்ளது.

அமைவிடம்
இச்சரணாலயம் ஈரோடு மாவட்டத்தில் அமைந்துள்ளது. இச்சரணாலயத்தைச் சூழ்ந்து கொல்லேகால் வனக்கோட்டம், பிலகிரி ரங்கசாமி கோயில் காட்டுயிர் சரணாலயம், ஈரோடு வனக்கோட்டக் காட்டுயிர் பகுதிகள் உள்ளன.

காட்டுவகைகள்
புதர் காடு, வறண்ட இலையுதிர் காடு, காவிரிக் கரையோர நீர்மத்தி நிறைந்த ஆற்றோரக்காடு போன்ற காட்டுவகைகளைக் கொண்டது.

உயிரினங்கள்
இங்கு நரை அணில், யானை,  சிறுத்தை, ஆற்று நீர் நாய், செம்புல்லிப் பூனை, அலுங்கு, கள்ள மான், கடமான், காட்டெருமை, செந்நாய், கரடி உள்ளிட்ட 35 வகை பாலூட்டிகளும், மேலும், 25க்கும் மேற்பட்ட புலிகளும் உள்ளதாக கணக்கெடுப்புகள் தெரிவித்துள்ளன. மீன்பிடி கழுகு, மஞ்சள்திருடிக் கழுகு போன்ற 100க்கும் மேற்பட்ட பறவை வகைகளும், மலைப்பாம்பு, முதலை, போன்ற ஊர்வன இனங்களும் இங்கு காணப்படுகின்றன. 2018ஆம் ஆண்டு இந்த உய்விடத்தில் வனத்துறையினரால் நடத்தப்பட்ட கணக்கெடுப்பில் இங்கு 241 வகைப் பறவைகள் 150 வகை வண்ணத்துப் பூச்சிகள் இருப்பதாக கண்டறியப்பட்டது.

இவற்றையும் காணவும்
பிற தமிழ்நாட்டு புலிகள் காப்பகங்கள்.
களக்காடு முண்டந்துறை புலிகள் காப்பகம்
முதுமலை தேசியப் பூங்கா
இந்திரா காந்தி வனவிலங்கு உய்வகம் மற்றும் தேசியப்பூங்கா

மேற்கோள்கள்
.

இந்திய காட்டுயிர் காப்பகங்கள்
தமிழ்நாட்டுச் சுற்றுலா மையங்கள்
ஈரோடு மாவட்டம்
தமிழ்நாட்டில் உள்ள காட்டுயிர் காப்பகங்கள்
இந்தியாவிலுள்ள புலிகள் காப்பகங்கள்
மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
கார்த்திகைப்பட்டி

கார்த்திகைப்பட்டி () என்ற கிராமம் தமிழ் நாட்டில் திருச்சிராப்பள்ளி மாவட்டம் தொட்டியம் வட்டத்தில் 
உள்ளது. இங்கு கார்த்திகை தீபம் சிறப்பாகக் கொண்டாடப்படுகிறது. அத்துடன் அருள்மிகு சிறி மகா மாரியம்மன் கோவில் திருவிழாவும் கொண்டாடப்படுகிறது.

திருவிழா 
தொட்டியம் அருள்மிகு சிறி மதுரைக் காளியம்மன் கோவில் திருவிழாவில் சின்ன தேர் மற்றும் பெரிய தேர்  கார்த்திகைப்பட்டி கிராம மக்கள் தூக்குவார்கள். அருள்மிகு  ஸ்ரீமதுரைக் காளியம்மன் கோவில் திருவிழா (பங்குனித் திருவிழா) ஆண்டு தோறும் பங்குனி மாதம் கொண்டாடப்படும்.

அருகில் உள்ள முக்கிய கோயில்கள்
 தொட்டியம் அருள்மிகு சிறி மதுரைக் காளியம்மன் திருக்கோவில்
 திருநாராயணபுரம் அருள்மிகு சிறி வேதநாராயண பெருமாள் திருக்கோவில்

அருகில் உள்ள பொறியியல் கல்லூரிகள்
 கொங்குநாடு பொறியியல் மற்றும் தொழில்நுட்பக் கல்லூரி 
 வெற்றிவிநாயகா பொறியியல் மற்றும் தொழில்நுட்பக் கல்லூரி

மேற்கோள்கள்

தமிழ்நாடு மாநிலத்திலுள்ள ஊர்களும் நகரங்களும்
கூ நேம்ட் இட்?

கூ நேம்ட் இட்? (Who named it?) என்பது மருத்துவக் கண்டுபிடிப்புகளில் அதனைக் கண்டுபிடித்தவரின் அல்லது முன்மொழிந்தவரின் பெயரால் அழைக்கப்படும் சொற்களைக் கொண்ட இணைய அகரமுதலி. இந்த இணையம் அவற்றிற்கான அகரமுதலியைக் கொண்டுள்ளது. எடுத்துக்காட்டாக, வாட்டரின் குடுவையம் எனும் உடற்கூற்றியல் அமைப்பு ஆபிரகாம் வாட்டர் (1684–1751) எனும் செருமானிய உடற்கூற்றியியலாளரால் விவரிக்கப்பட்டது. இந்த அமைப்புக்குரிய தனித்துவ பக்கம் ஒன்று உள்ளது, மேலும் கண்டுபிடித்தவரின் பக்கமும் உள்ளது. இப்பக்கத்தில் அவரது வேறு கண்டுபிடிப்புகள், அவரது சிறு வாழ்க்கைக் குறிப்பு என்பன உள்ளன. விக்கிபீடியாவின் மருத்துவக் கட்டுரைகளில் மேற்கோள்களுக்கு இந்த இணையம் பயன்படுத்தப்படுகின்றது.

வெளி இணைப்புகள் 
 Who named it? இணையம்

மருத்துவத் தரவுத்தளங்கள்
மருத்துவ ஊடகங்கள்
பண்டரிபாய்

பண்டரிபாய் (Pandari Bai; 18 செப்டம்பர் 1928 - 29 சனவரி 2003) தென்னிந்தியாவைச் சேர்ந்த திரைப்பட நடிகை ஆவார். இவர், கன்னடத் திரைப்பட உலகின் முதற் கதாநாயகியாகக் கருதப்படுகிறார். கன்னடம், தெலுங்கு, தமிழ் ஆகிய தென்னிந்திய மொழித் திரைப்படங்களில் நடித்துள்ள பண்டரிபாய், மொத்தமாக 1000 திரைப்படங்களில் நடித்துள்ளார்.

நடித்த தமிழ்த் திரைப்படங்கள் 
 மனிதன் (1953)
 நீலாவுக்கு நெறஞ்ச மனசு (1958)
 ஸ்ரீ ராகவேந்திரா (1985)
 எங்க வீட்டுப் பிள்ளை
 நம் குழந்தை
 காத்திருந்த கண்கள்
 வேதாள உலகம்
 குடியிருந்த கோயில்
 இரும்புத்திரை
 காவல் பூனைகள்
 நாலு வேலி நிலம்
 பாவை விளக்கு
 செல்லப்பிள்ளை
 அர்த்தமுள்ள ஆசைகள்
 ராகங்கள் மாறுவதில்லை
 மனைவியே மனிதனின் மாணிக்கம்
 கெட்டிமேளம்
 குறவஞ்சி
 பதில் சொல்வாள் பத்ரகாளி
 திரும்பிப்பார்
 கண்கள்
 மகாலட்சுமி
 ஹரிதாஸ்
 வாழப்பிறந்தவள்
 குலதெய்வம்
 அன்னையின் ஆணை
 பக்த சபரி
 பராசக்தி
இரவும் பகலும்
இந்திரா என் செல்வம்
அல்லி பெற்ற பிள்ளை
நீ
அந்த நாள்
அவள் யார்
தெய்வத்தாய்
தாயின் மடியில்
மோட்டார் சுந்தரம் பிள்ளை
சந்திரோதயம்
நாம் மூவர்
செல்வ மகள்
புதிய பூமி
என் தம்பி
பூவும் பொட்டும்
குடியிருந்த கோயில்
அன்பளிப்பு
தெய்வமகன்
அடிமைப் பெண்
நம் நாடு
இரு துருவம்
ஒரு தாய் மக்கள்
ராஜா
அன்னமிட்ட கை
தவப்புதல்வன்
வசந்த மாளிகை
கௌரவம்
நேற்று இன்று நாளை
தாய் பிறந்தாள்
டாக்டர் சிவா
இதயக்கனி
உழைக்கும் கரங்கள்
உத்தமன்
அவன் ஒரு சரித்திரம் 
இன்றுபோல் என்றும் வாழ்க
நான் வாழவைப்பேன்
மன்னன்

மேற்கோள்கள் 

1928 பிறப்புகள்
2003 இறப்புகள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
நேபாளத்தின் மாவட்டங்கள்

நேபாளத்தின் மாவட்டங்கள், நேபாளத்தின் ஏழு மாநிலங்களில் உள்ள 77 மாவட்டங்களின் பட்டியல்;

மாநிலம் எண் 1-இல் உள்ள மாவட்டங்கள்

நேபாள மாநில எண் 1,  25,905 சதுர கிலோ மீட்டர் பரப்பளவும், 4,534,943 மக்கள் தொகையும்  கொண்டது.இம்மாநிலத்தில் உள்ள பதினான்கு மாவட்டங்களின் விவரம்:
1.. தாப்லேஜங் மாவட்டம்   
2. பாஞ்சதர் மாவட்டம்
3.  இலாம் மாவட்டம் 
4.  சங்குவாசபா மாவட்டம் 
5.  தேஹ்ரதும் மாவட்டம்
6.  தன்குட்டா மாவட்டம்  
7.  போஜ்பூர் மாவட்டம்
8.  கோடாங் மாவட்டம்  
9.  சோலுகும்பு மாவட்டம்
10.  ஒகல்டுங்கா மாவட்டம்  
11. உதயபூர் மாவட்டம் 
12.  ஜாப்பா மாவட்டம்
13.  மொரங் மாவட்டம் 
14.  சுன்சரி மாவட்டம்

மாநிலம் எண் 2-இல் உள்ள மாவட்டங்கள்
நேபாள மாநில எண் 2, 9,661 சதுர கிலோ மீட்டர் பரப்பளவும், 54,04,145 மக்கள் தொகையும் கொண்டுள்ளது. இம்மாநிலத்தில் உள்ள எட்டு மாவட்டங்களின் விவரம்:

 சப்தரி மாவட்டம்  
  சிராஹா மாவட்டம்
  தனுஷா மாவட்டம்
  மகோத்தரி மாவட்டம்
  சர்லாஹி மாவட்டம்
  ரவுதஹட் மாவட்டம்
  பாரா மாவட்டம்
  பர்சா மாவட்டம்

பாக்மதி மாநிலத்தில் உள்ள 13  மாவட்டங்கள் 
பாக்மதி மாநிலம் 20,300 சதுர கிலோ மீட்டர் பரப்பளவும், 55,29,452 மக்கள் தொகையும், 13 மாவட்டங்களையும் கொண்டுள்ளது. அவைகள்:
1.  தோலகா மாவட்டம்  
2.  ராமேச்சாப் மாவட்டம் 
3.  சிந்துலி மாவட்டம்
4.  காப்ரேபலாஞ்சோக் மாவட்டம் 
5.  சிந்துபால்சோக் மாவட்டம் 
6.  ரசுவா மாவட்டம்
7.  நுவாகோட் மாவட்டம்
8.  தாதிங் மாவட்டம்  
9.  சித்வன் மாவட்டம்
10. மக்வான்பூர் மாவட்டம் 
11. பக்தபூர் மாவட்டம்  
12. லலித்பூர் மாவட்டம் 
13. காத்மாண்டு மாவட்டம்

கண்டகி மாநிலத்தில் உள்ள 10 மாவட்டங்கள்
நேபாள மாநில எண் 4,  21,514  சதுர கிலோ மீட்டர் பரப்பளவும், 24,13,907   மக்கள் தொகையும், 11 மாவட்டங்களையும் கொண்டுள்ளது. அவைகள்:

 கோர்க்கா மாவட்டம் 
  லம்ஜுங் மாவட்டம்
  காஸ்கி மாவட்டம்
  மனாங் மாவட்டம்
  முஸ்தாங் மாவட்டம்
  பர்பத் மாவட்டம்
  சியாங்ஜா மாவட்டம் 
  பாகலுங் மாவட்டம்
  மியாக்தி மாவட்டம்
  நவல்பூர் மாவட்டம்

லும்பினி மாநிலத்தின் 11 மாவட்டங்கள்
லும்பினி மாநிலம்,  22,288 சதுர கிலோ மீட்டர் பரப்பளவும்,  48,91025 மக்கள் தொகையும், 11 மாவட்டங்களையும் கொண்டுள்ளது. அவைகள்:
 நவல்பராசி மாவட்டம் 
 நவல்பராசி மேற்கு மாவட்டம்
 ரூபந்தேஹி மாவட்டம் 
  கபிலவஸ்து மாவட்டம்
 பால்பா மாவட்டம்
 அர்காகாஞ்சி மாவட்டம்
 குல்மி மாவட்டம் 
 கிழக்கு ருக்கும் மாவட்டம் 
 பியுட்டான் மாவட்டம் 
  தாங் மாவட்டம்
  பாங்கே மாவட்டம்
 பர்தியா மாவட்டம்
 ரோல்பா மாவட்டம்

கர்ணாலி மாநிலத்தின் 10 மாவட்டங்கள்
கர்ணாலி பிரதேசம்  (முந்தைய பெயர் நேபாள மாநில எண் 6), 27,984 சதுர கிலோ மீட்டர் பரப்பளவும், 11,68,515  மக்கள் தொகையும், 10 மாவட்டங்களையும் கொண்டுள்ளது. அவைகள்:
1. மேற்கு ருக்கும் மாவட்டம்  
2. சல்யான் மாவட்டம்  
3.  டோல்பா மாவட்டம்
4. சூம்லா மாவட்டம்  
5.  முகு மாவட்டம் 
6.  ஹும்லா மாவட்டம்  
7.  காளிகோட் மாவட்டம் 
8.  ஜாஜர்கோட் மாவட்டம் 
9.  தைலேக் மாவட்டம்  
10. சுர்கேத் மாவட்டம்

தொலைதூர மேற்கு மாநிலத்தின் 9 மாவட்டங்கள் 
தொலைதூர மேற்கு மாநிலம்  19,5939 சதுர கிலோ மீட்டர் பரப்பளவும்,  25,52,517  மக்கள் தொகையும், 9 மாவட்டங்களையும் கொண்டுள்ளது. அவைகள்:
1. பாசூரா மாவட்டம்  
2. பஜாங் மாவட்டம் 
3. டோட்டி மாவட்டம்  
4.  அச்சாம் மாவட்டம் 
5. தார்ச்சுலா மாவட்டம்  
6. பைத்தடி மாவட்டம் 
7. டடேல்துரா மாவட்டம்	 
8. கஞ்சன்பூர் மாவட்டம் 
9. கைலாலீ மாவட்டம்

இதனையும் காண்க
 நேபாள மாநிலங்கள்
 நேபாள கிராமிய நகராட்சிகள்
 நேபாளத்தின் வளர்ச்சி பிராந்தியங்கள்
 நேபாளத்தின் மண்டலங்கள்

மேற்கோள்கள்

வெளி இணைப்புகள்

  District wise Population census 

 
நேபாள மாநிலங்கள்
வடோதரா மாவட்டம்

வடோதரா மாவட்டம் அல்லது பரோடா மாவட்டம் (Vadodara District) இந்தியாவின் மேற்கே குசராத்து மாநிலத்தின் 33 மாவட்டங்களில் ஒன்றாகும். அமைந்துள்ளது. இம்மாவட்ட தலைமையிடம் வடோதரா (பரோடா) ஆகும். இம்மாவட்டத்தின் பரப்பளவு  7,794 km², மக்கட்தொகை 3,641,802. பரோடா, பிரித்தானிய இந்தியா காலத்தில் பம்பாய் மாகாணத்தில், வதோதரா பகுதி சமஸ்தானங்கள்  நாடாக இருந்தது.

மாவட்ட எல்லைகள்
வடக்கே தகோத் மாவட்டம், பஞ்சமகால் மாவட்டமும், மேற்கே ஆனந்த் மாவட்டம், கேதா மாவட்டமும், தெற்கே நர்மதா மாவட்டம், பரூச் மாவட்டம், கிழக்கே மத்தியப் பிரதேசம் வடோதரா மாவட்ட எல்லைகளாக அமைந்துள்ளன.
இம்மாவட்டத்தின் குறுக்கே மாஹி ஆறு பாய்கிறது. பரோடா, பிரித்தானிய இந்தியா காலத்தில் பம்பாய் மாகாணத்தின் ஒரு மன்னராட்சி நாடாக இருந்தது.

நிலவியல் அமைப்பு
முதன்மை நகரமான வடோதரா விஸ்வாமித்ரி ஆற்றாங்கரையில் அமைந்துள்ளது. வதோதாராவின் தெற்கே நர்மதா ஆறும், வடக்கே மாஹி ஆறும் பாய்கிறது.

வானிலை (Climate)
வடோதரா மாவட்டம் வறண்ட வானிலையுடன், கோடை, குளிர், மழைக்காலம் என மூன்று  வானிலை கொண்டது.

பொருளாதாரம்
வடோதரா நகரம் தொழில் வளர்ச்சியில் சிறப்பான இடத்தை பெற்றுள்ளது.
வேதியல் பொருட்கள், மருந்து உற்பத்தி தொழிற்சாலைகள், பஞ்சாலை தொழில், இயந்திர தளவாட ஆலைகள், கச்சா எண்ணெய் சுத்திகரிப்பு ஆலைகள், உரத் தொழிற்சாலைகள் அதிகம் கொண்டுள்ளது.

கோட்டங்கள்
 வடோதரா 
 டப்போய்

வட்டங்கள்

 டப்போய்
 கர்ஜண் 
 பாத்ரா
 சாவ்லி
 சினோர் 
 வடோதரா நகரம் 
 வடோதரா கிராமப்புறம்
 வாகோடியா

இம்மாவட்டத்திலிருந்த கான்பூர், கதானா, சந்திரம்பூர்,  லூனாவாடா, பலாசினார் ஆகிய ஐந்து வட்டங்கள் புதிதாக துவக்கப்பட்ட மகிசாகர் மாவட்டத்துடன் இணைக்கப்பட்டுள்ளது.

போக்குவரத்து
வடோதரா நகரத்தில் இருந்து மாநிலத்தின் பிற பகுதிகளுக்கும், நாட்டின் அனைத்து பகுதிகளையும் இணைக்கும் தொடருந்து வண்டிகளும், பேருந்துகளும் செல்கின்றன.

மக்கள் பரம்பியல்
2011-ஆம் ஆண்டு மக்கட்தொகை கணக்கெடுப்பின்படி இம்மாவட்டத்தின் மக்கட்தொகை  4,157,568 ஆகும்.
மக்கட்தொகை அடர்த்தி ஒரு சதுர கிலோ மீட்டருக்கு 551 மக்கள் என்ற விகிதத்தில் உள்ளது. 2001 முதல் 2011 முடிய பத்தாண்டுகளில் மக்கட்தொகை 14.16% கூடியுள்ளது.	ஆயிரம் ஆண்களுக்கு 934 பெண்கள் என்ற விகிதத்தில் உள்ளது.,. கல்வியறிவு 81.21% ஆக உள்ளது.

மேற்கோள்கள்

வெளி இணைப்புகள்
 வடோதரா மாவட்டத்தின் அதிகாரப்பூர்வ இணையதளம்
 வடோதரா மாநகராட்சி 

குஜராத் மாநிலத்திலுள்ள மாவட்டங்கள்
வடோதரா மாவட்டம்
பெருந்துறை

பெருந்துறை (ஆங்கிலம்:Perundurai), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தின் பெருந்துறை வட்டம் மற்றும் பெருந்துறை ஊராட்சி ஒன்றியம் ஆகியவற்றின் நிர்வாகத் தலைமையிடமும், பேரூராட்சியும்  ஆகும்.  கடல் மட்டத்தில் இருந்து இவ்வூர் சராசரியாக 292 மீட்டர் (958 அடி) உயரத்தில் இருக்கின்றது. பெருந்துறை நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.

முக்கிய சாலைகள்

 கோவை சாலை
 ஈரோடு சாலை
 பவானி சாலை
 குன்னத்தூர் சாலை
 சென்னிமலை சாலை
 பழைய பேருந்து நிலைய சாலை
 வெள்ளோடு சாலை
 காஞ்சிகோவில் சாலை

அமைவிடம்

ஈரோடு மாநகரின் தென்மேற்குப் பகுதியில் பெருந்துறை அமைந்துள்ளது. ஈரோடு மத்திய பேருந்து நிலையத்திலிருந்தும், ஈரோடு சந்திப்பிலிருந்தும் சுமார் 18 கி.மீ. தொலைவிலும் அமைந்துள்ளது. 

ஈரோடு மாநகர பேருந்து வழித்தடங்கள் மூலம் நன்கு இணைக்கப்பட்டுள்ளது.

பேரூராட்சியின் அமைப்பு      
23.39 ச.கி.மீ. பரப்பளவும், 15 பேரூராட்சி மன்ற உறுப்பினர்களையும், 103 தெருக்களையும் கொண்ட இப்பேரூராட்சி, பெருந்துறை   (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 6,675   வீடுகளும், 24,930 மக்கள்தொகையும் கொண்டது.

பொருளாதாரம் - தொழில்வளம் 
தமிழ்நாடு அரசு தொழில் முன்னேற்றக் கழகம் (வரையறுக்கப்பட்டது) (சிப்காட்) எனப்படும் தமிழக அரசின் ஈரோடு மாவட்டத்துக்கான சிப்காட் தொழிற்பேட்டை மற்றும் பொறியியல் தயாரிப்புகளுக்கான சிறப்பு பொருளாதார மண்டலமும் இங்கு அமைந்துள்ளது. இங்கு பின்னலாடை தொழில் சிறப்பு வாய்ந்ததாக உள்ளது.  சேலம்-ஈரோடு-கோயம்புத்தூர்-கொச்சியை இணைக்கும் தேசிய நெடுஞ்சாலை 544ன் புறவழிச்சாலை இந்தப் பகுதி வழியாகச் செல்வதால் சரக்குந்து தொடர்பான தொழில்களும் ஓரளவு நடைபெறுகின்றன. மேலும் விவசாயம் இங்கு முக்கிய தொழிலாக அமைந்துள்ளது.

கல்வி

பள்ளிகள்

 அரசு ஆண்கள் மேல்நிலைப்பள்ளி 

 அரசு பெண்கள் மேல்நிலைப் பள்ளி
 கொங்கு வேளாளர் மேல்நிலைப் பள்ளி
சாகர் பன்னாட்டுப் பள்ளி
 ஸ்ரீ சுவாமி விவேகானந்தா மேல்நிலைப்பள்ளி
 காருண்யா வித்யாபவன் மெட்ரிக் மேல்நிலைப்பள்ளி

கல்லூரிகள்
 கொங்கு பொறியியல் கல்லூரி
 நந்தா பொறியியல் கல்லூரி
 அரசு ஈரோடு மருத்துவக் கல்லூரி

வழிபாட்டுத் தலங்கள்

1.பெருந்துறை முனியப்பசாமி கோயில்

2. கோட்டை மாரியம்மன் கோயில்

3. சோழீசுவரர் கோயில்

4. செல்லாண்டியம்மன் கோயில்

சான்றுகள் 

ஈரோடு மாவட்டத்தில் உள்ள பேரூராட்சிகள்
கத்தரித்தல் (தாவரவியல்)

தாவரங்களின் அங்குரத்தொகுதியில் அல்லது வேர்த்தொகுதியில் தெரிவு செய்யப்பட்ட பகுதிகளை நீக்குதல் கத்தரித்தல் (Pruning) எனப்படும்.

கத்தரித்தலின் நோக்கங்கள் 
 உற்பத்தியின் அளவை அதிகரித்தல்
 உற்பத்தியின் தரத்தைக்கூட்டுதல்
 பூஞ்செடிகளின் வடிவமைப்புகளை சீர் செய்தல்
 இறந்த நோயுற்ற கிளைகளை அகற்றுதல்

கத்தரித்தலின் வகைகள்

தலையகற்றல் 
தாவரத்தின் உச்சிப்பகுதி நீக்கப்படுவதன் மூலம் உச்சியாட்சி அழிக்கப்பட்டு கக்கவரும்புகளின் வளர்ச்சி தூண்டப்படுகிறது.இதன் மூலம் உயரத் குறைந்த அடர்த்தி கூடிய தாவரங்கள் பெறப்படுகின்றது. இதனால் தாவரங்களின் பராமரிப்புச் சுலபமாக்கப்படுவதுடன் கூடிய விளைச்சலையும் பெற முடிகிறது.மா, தோடை, தேயிலை, பூஞ்செடிகளில் இச்செயற்பாடு பொதுவாக கைக் கொள்ளப்படும்.

ஐதாக்கல் 
கிளைகள், இலைகள், பூக்கள், காய்கள் என்பவற்றின் செறிவு குறைக்கப்படுதல் ஐதாக்கல் ஆகும்.

பாதிக்கப்பட்ட பகுதிகளை நீக்குதல் 
 கிளைகள் இலைகள் என்பன குறைக்கப்படுவதன் நோக்கம்:- வினைத்திறனற்ற இலைகளும் கிளைகளும் அகற்றப்படுவதனால் எல்லாப்பகுதிகளுக்கும் ஒளி ஊடுருவும், மரத்தின் கிளைச் சுமை குறைக்கப்படுவதானால் முறிந்து விழும் அபாயம் குறையும், நிமிர்ந்த தாவரங்களைப் பெறலாம், பதிய வளர்ச்சி குறைவதனால் காய்த்தல், பூத்தல் தூண்டப்படும்.
 பூக்கள் காய்கள் குறைக்கப்படுவதன் நோக்கம்:- காய்களின் எண்ணிக்கை அதிகரிக்கும் போது அதன் பருமன் குறையும். இதனால் சந்தை வாய்ப்பு குறையும். எனவே காய்கள், பூக்கள் குறைக்கப்பட்டு பருமன் அதிகரிக்கப்படுகிறது.

கவாத்து 
பழமரங்களில் புதிதாக உருவாகும் துளிர்களில் தான் பூ உருவாகி பின்னர் காயாகி கனியாகும், அவ்வாறு புதிய துளிர்களைத் துளிர்க்கச் செய்ய பழைய வேண்டாத காய்ந்த கிளைகளை வெட்டி அப்புறப்படுத்துதலே கவாத்து செய்தல் ஆகும். தற்போது கவாத்து என்பது கிளை படர்வு மேலாண்மை என்ற சொல் மூலமும் அறியப்படுகிறது.

கத்தரித்தலுக்குள்ளாகும் தாவரங்களும் பகுதிகளும் 
 தண்டு - பூஞ்செடி, எலுமிச்சை, தோடை
 வேரகற்றல் - தோடை,மா, கொய்யா
 இலையகற்றல் - மிளகு,பூஞ்செடி
 பூவகற்றல் - ஓக்கிட், அந்தூரியம், திராட்சை
 தந்தகற்றல் - கொடித்தோடை, திராட்சை
 காய் கத்தரித்தல் - பப்பாசி, திராட்சை

கத்தரித்தலின் நன்மைகள் 
 தாவரத்தின் சகல பகுதிகளுக்கும் சீரான ஒளி, போசணை கிடைப்பதால் உணவுத் தேக்கம் ஏற்பட்டு கனிகட்டல் தூண்டப்படும்.
 பூச்சிப் பீடைக்கட்டுப்பாடு இலகுவாக்கப்படும்.
 இறந்த நோயுற்ற, பலவீனமான கிளைகளை அகற்றலாம்.
 வேண்டிய உயரம் மற்றும் அமைப்பில் தாவரத்தைப் பேணலாம்.
 விளைச்சலைக் கூட்டுவதுடன் விளைவின் தரத்தையும் பேணலாம்.

கத்தரித்தல் உபகரணங்கள்

கத்தரிகோல் 
கிளைகளை வெட்டுவதற்கென்றே இரு கைகளாலும் பலமுடன் அழுத்தி வெட்டும் வசதி உடைய கத்தரிகோல்.

சுனப்பு வெட்டறுவாள் 
நன்கு சுனப்பு உடைய வெட்டறுவாள் கொன்டும் கிளைகளை வெட்டி நீக்கலாம், அவ்வாறு அறுவாள் கொண்டு கிளைகளை வெட்டும்போது கிளையில் பிளவு ஏற்படாதவாறு வெட்டவேண்டும்.

மேற்கோள்கள்

வேளாண்மை
கொத்தமங்கலம் சீனு

கொத்தமங்கலம் சீனு (பெப்ரவரி 17, 1910 - ஆகத்து 30, 2001) தமிழ் நாடகத், திரைப்பட நடிகரும், கருநாடக இசைப் பாடகரும் ஆவார்.

வாழ்க்கைக் குறிப்பு
வி. எஸ். சீனிவாசன் என்ற இயற்பெயர் கொண்ட கொத்தமங்கலம் சீனு, மதுரைக்கு அருகேயுள்ள வற்றாயிருப்பு என்ற ஊரைப் பிறப்பிடமாகக் கொண்டவர். கருநாடக இசையில் பயிற்சி பெற்ற சீனு பிழைப்பைத் தேடி செட்டிநாடு பகுதியில் உள்ள கொத்தமங்கலம் வந்தார். ஆரம்பத்தில் கிராமபோன் இசைத்தட்டுகளில் இவரது பாடல்கள் வெளிவந்தன. பின்னர் பாடகரும் நடிகருமான கொத்தமங்கலம் சுப்புவுடன் இணைந்து நாடகங்களில் நடித்து வந்தார். கருநாடக இசைக் கச்சேரிகளை நடத்தி வந்ததோடு, மாணவர்களுக்கு இசைப் பயிற்சியும் கொடுத்து வந்தார்.

இவரது குரல் இனிமை இவரை தமிழ்த் திரையுலகிற்கு அறிமுகப்படுத்தியது. இவர் நடித்த முதல் திரைப்படம் சாரங்கதாரா. இது 1935 ஆம் ஆண்டில் வெளிவந்தது. இவர் நடித்து வெளிவந்த திரைப்படங்களில் தாசி அபரஞ்சி, பக்த சேதா, விப்ரநாராயணா போன்றவை குறிப்பிடத்தக்கவை ஆகும். இவரது கடைசித் திரைப்படம் துளசி ஜலந்தர். இது 1947 ஆம் ஆண்டில் வெளிவந்தது. 1947 இற்குப் பின்னர் இவர் கிட்டத்தட்ட 40 ஆண்டுகள் வரை வாழ்ந்திருந்தாலும், இதற்குப் பின்னர் அவர் எந்தத் திரைப்படங்களிலும் நடிக்கவில்லை.

பிற்காலத்தில் இவர் வானொலியிலும், மேடைக் கச்சேரிகளிலும் பாடி வந்தார்.

நடித்த திரைப்படங்கள்
சாரங்கதாரா (1935)
விப்ரநாராயணா (1938)
திருமங்கை ஆழ்வார் (1940)
மணிமேகலை (1940)
சூர்யபுத்ரி (1941)
கச்சதேவயானி (1941)
சோகாமேளர் (1942)
கிருஷ்ணபிடாரன் (1942)
தாசி அபரஞ்சி (1944)
சகடயோகம் (1946)
பொன்னருவி (1947)
ஏகம்பவாணன் (1947)
மகாத்மா உதங்கர் (1947)
துளசி ஜலந்தர் (1947)

மேற்கோள்கள்

வெளி இணைப்புகள் 
கொத்தமங்கலம் சீனு, தென்றல், ஆகத்து 2011
நடிப்பும் பாடலும் இவரின் தனிமுத்திரை , திருமலை மூர்த்தி, சிறப்பு ஒலிபரப்புச் சேவை, 1 ஏப்ரல் 2015

1910 பிறப்புகள்
2001 இறப்புகள்
தமிழ்த் திரைப்பட நடிகர்கள்
கருநாடக இசைப் பாடகர்கள்
இந்தியத் தமிழ் நாடக நடிகர்கள்
ஊர் பெயரால் அறியப்படும் மக்கள்